wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு98

## நன்றி

தமிழ் விக்கிப்பீடியாவில் செய்யப்படும் தொகுப்புகளுக்கு நன்றி தெரிவிக்கலாம் என்பதை அறிவீர்களா? ஒவ்வொரு பக்கத்தின் வரலாற்றுப் பக்கத்திலும் போய் பார்த்தால் ஒவ்வொரு தொகுப்புக்கும் ஒரு thank இணைப்பு இருக்கும். அதனைச் சொடுக்கினால் குறிப்பிட்ட பயனர் புகுபதியும் போது நன்றி அறிவிப்பை அவருக்குக் காட்டும். இது ஒரு வகையில் முகநூலின் விருப்பங்கள் போல் பங்களிப்பாளர்களை ஊக்கப்படுத்துவதாக இருக்கும். வெளிப்படையாக பதிவாகாது என்பதால் விருப்ப வார்ப்புரு இடுவது போல் தொகுப்புகளைக் கூட்டி அண்மைய மாற்றங்களை நிறைப்போமோ என்ற கவலை இன்றி தாராளமாக நிறைய நன்றி சொல்லலாம். பயனர்கள் நல்ல புதிய கட்டுரைகளை உருவாக்கும் போதும்., விரிவாக்கும் போதும், துப்புரவில் ஈடுபடும் போதும், சிறப்பான பங்களிப்புகளை நல்கும் போதும் என்று எனக்குப் பிடித்த பல்வேறு பங்களிப்புகளுக்கு நன்றி சொல்லி வருகிறேன். பதக்கம் அளிப்பது போல் நன்றி சொல்வதும் நன்று சொல்பவர், நன்றிக்குரியவர் இருவருக்கும் ஒரு மகிழ்ச்சியான மனநிலையைத் தரக்கூடும். நீங்களும் இந்த வசதியை முயன்று பாருங்கள். இது பங்களிப்பாளர்களுக்கு இடையே நல்லுறவை மேம்படுத்தி உற்கசாகமான பங்களிப்பு மனநிலையைக் கொண்டு வரும் என்று எதிர்பார்க்கிறேன். --இரவி (பேச்சு) 08:06, 8 சூன் 2014 (UTC)
: இவ்வாறாகத் தெரிவிக்கப்பட்ட நன்றிகளை இங்கு காணலாம்.--ஸ்ரீகர்சன் (பேச்சு) 16:09, 8 சூன் 2014 (UTC)
:நன்றி எப்படி தெரிவிக்கிறார்கள் என்று தெரியாமல் இருந்தது. இப்ப புரியுது, விக்கியில் உள்ள பல பயன்கள் மக்களுக்கு (குறிப்பா எனக்கு :) ) தெரிவதில்லை எனவே இதற்கு என்று தனி பக்கம் தொடங்கி அதில் தெரிந்த விக்கியில் உள்ள சில நுணுக்கங்களை தெரிவித்தால் என்ன? --குறும்பன் (பேச்சு) 16:25, 8 சூன் 2014 (UTC)
::ஸ்ரீகர்சன், சிறப்பு:Log/thanks இணைப்புக்கு நன்றி. அண்மைய நாட்களில் நன்றி கூறுவது கூடியுள்ளது போல் தெரிகிறது. மகிழ்ச்சி :) குறும்பன், விக்கிப்பீடியா:விக்கிப்பீடியா உங்களுக்குத் தெரியுமா பக்கத்தில் இது போன்ற செய்திகளை அனைவரும் பகிர்ந்து கொண்டால் பல வசதிகள், குறுக்கு வழிகளைத் தெரிந்து கொள்ள முடியும் என நினைக்கிறேன்.--இரவி (பேச்சு) 13:59, 14 சூன் 2014 (UTC)
# ஜடபரதர்

**ஜடபரதர்**, (Jadabharata) ஒரு இந்து புராணக் கதாபாத்திரம். இவர் பரதன் என்ற பெயரில் நாடான்ற மன்னர். காட்டில் தவ வாழ்வு மேற்கொள்ள நாட்டைத் துறந்தார். தவ வாழ்க்கையில், காட்டில் தாயை இழந்த மான் குட்டியை எடுத்து வளர்த்தார். மான் குட்டி மேய்ச்சலுக்கு சென்று திரும்பும்வரை அதன் நினைவாகவே இருந்து தவவாழ்வினை மறந்தார். மரணத்தறுவாயிலும் பரதர் மான் குட்டியின் நினைவாகவே இறந்தார். இதனால் மறுபிறவியில் பரதர் மானாக பிறந்தார்.  
தான் மானாக பிறந்த காரணத்தை உணர்ந்தார் பரதர், அதற்கடுத்த பிறவியில் பிறக்கும் போதே ஆத்ம ஞானியாகவே பிறந்து வளர்ந்தார். நீண்ட ஜடாமுடியுடன் என்றும் காட்சியளித்ததால் மக்கள் அவரை *ஜடபரதர்* என்றழைத்தனர்.  
ஒரு நாள் சௌவீர நாட்டு மன்னனின் பல்லகைத் தூக்கும் நால்வரில் ஒருவராக ஜடபரதர் இருந்தார். பல்லக்கு நிலையின்றி தடுமாறி செல்வதற்கு காரணமானவர் ஜடபரதர் என்று எண்ணிய மன்னர், ஜடபரதரைப் பார்த்து “உடல் பருத்திருக்கும் உன்னால் இந்த பல்லக்கை தூக்க முடியவில்லையா? என வெகுண்டார்”. அதற்கு ஜடபரதர் “பல்லக்கை **நான்** சுமக்கவில்லை, இந்த உடல்தான் சுமக்கிறது. அதுபோல உங்கள் ஆத்மா சுமக்கப்படவில்லை; உடலே சுமக்கப்பட்டது ” என்றார். ஜடபரதரின் பதிலுரையை புரிந்து கொண்ட மன்னன் சௌவீர மன்னர், ஜடபரதர் மிகப்பெரிய ஆத்ம ஞானி என்றுணர்ந்து, அவர் தாள் பணிந்து, தன் பிழை பொறுத்தருள வேண்டினார்.
# ஜடபரதர்

## ஜடபரதரின் அருளரை

”ஆத்மாவுக்கு தேவன், மனிதன் என்ற வேறுபாடு கர்மங்களால் உண்டாகிறது. கர்ம சம்பந்தம் நீங்கியதும் வேற்றுமை நீங்கிட பிரம்மமாக இருப்பது ஜீவாத்மா ஒன்றே” மேலும் ’ஜீவாத்மாக்களுக்குள் ஒருவருகொருவர் உருவத்தில் வேற்றுமை கிடையாது’ என்று ஜடபரதர், சௌரவீர மன்னருக்கு ஆத்ம தத்துவத்தை அருளினார்.
# ஸ்ரீமந்நாராயணீயம் (நூல்)

**ஸ்ரீமந்நாராயணீயம்** வடமொழியான சமஸ்கிருத்தில் மேல்புத்தூர் நாராயணபட்டதிரியால் எழுதப்பட்டது. குருவாயூர் குருவாயூரப்பன் மகிமையைக் கூறும் நூல்களாகப் பெரிதும் கருதப்படுபவை ஸ்ரீமந்நாராயணீயம் மற்றும் ஞானப்பான என்னும் இரு முக்கிய நூல்கள். ஞானப்பானு நூலை எளிய பக்தரான பூந்தானம், துறவு நிலையில் மலையாளத்தில் எழுதினார்.
# ஸ்ரீமந்நாராயணீயம் (நூல்)

## நூல் அமைப்பு

ஸ்ரீமந்நாராயணீயம் எங்கும் பரந்து எல்லாமாய் பரம்பொருள் இறைவன் என்று ஆரம்பித்து கண்முன் கிருஷ்ணனாக காட்சியளித்தார் என்று முற்றுப் பெறுகிறது. இது ஸ்ரீமத்பாகவதத்தை 1036 சுலோகங்களில் பற்பல விருத்தங்களில் சுருக்கி வர்ணிக்கிறது. ஸ்ரீமந் நாராயணீயத்தின் மந்திரபூர்வமான அனைத்து ஸ்லோகங்களையும் குருவாயூரப்பனின் சந்நிதியில் அமர்ந்து படித்து, குழந்தை குருவாயூரப்பன் தலையாட்டி ஆமோதித்த பின்னரே பரம பக்தரான ஸ்ரீ நாராயணபட்டதிரி அருளியுள்ளாரென குருவாயூர் தல மகாத்மியம் கூறுகிறது. ஸ்ரீமத் பாகவத்திலிருந்தும் பிற நூல்களில் இருந்தும் உவமைகளும் மேற்கோள்களும் இந்நூலின் தமிழ் உரையில் தரப்பட்டுள்ளன.
# ஸ்ரீமந்நாராயணீயம் (நூல்)

## நூல் பாடப்பட்ட இடம்

இந்நூல் பாடப்பட்ட இடம் கேரளத்தில் பிரசித்தமான குருவாயூர் கோவில். குருவாயூரப்பனிடம் நேரில் பேசுவது போல இந்நூலிலுள்ள சுலோகங்கள் அமைகின்றன. இன்றும் குருவாயூர் குருவாயூரப்பன் கோவிலில், குருவாயூரப்பன் சந்நிதியின் உள்செல்லும் வழியில் குருவாயூரப்பனுக்கு வலது புறத்தில் (உள்ளே செல்லும் பக்தர்களுக்கு இடது புறத்தில்) மேல்புத்தூர் நாராயணபட்டதிரி அமர்ந்து ஸ்ரீமந்நாராயணீயம் ஸ்லோகங்களை எழுதிய இடம் பித்தளை சாசனத்தில் குறிப்பிட்டு அடையாளப்படுத்தப்பட்டுள்ளது.
# ஸ்ரீமந்நாராயணீயம் (நூல்)

## நூல் பெயர்க் காரணம்

இந்த நூலின் கடைசி சுலோகத்தில் கூறியுள்ளபடி இது வேதங்களில் பிறந்து இதிகாச புராணங்களில் லீலாவதார துதிகளால் வளர்ந்து நாராயணனைப் பற்றிக் கூறுவதாலும் நாராயண பட்டத்திரி என்ற கவி எழுதியதாலும் ’நாராயணீயம்’ எனப் பெயருடையதாகியது
# ஸ்ரீமந்நாராயணீயம் (நூல்)

## பாகவதமும் நாராயணீயமும்

பாகவதம் நூலின் சுருக்கமாக இந்நூல் அமைந்துள்ளது. வியாசமுனி தம் பாகவதம் முதல் காண்டத்திலே பாகவதக்கதையை சொல்பவராக ஸ்ரீசுகப்ரம்ம ரிஷியையும், முன்னிருந்து கேட்பவராக பரீஷித்து சக்ரவர்த்தியையும் அமைத்தார்.
ஆனால் நாராயணீயத்தில் குருவாயூரப்பன் முன் நின்று கொண்டு அவனை வணங்கி வேண்டி அருள் பாலித்திடவும், நோய் நீக்கவும் ஆசிரியரே பாடுவது போல் பாடல்கள் அமைந்துள்ளன.
# ஸ்ரீமந்நாராயணீயம் (நூல்)

## நூல் ஆசிரி்யர்

இதை எழுதிய மேல்புத்தூர் நாராயண பட்டதிரி பிறந்தது பொ.ஊ. 1560 வது ஆண்டு. இவர் 106 வயது வரை வாழ்ந்ததாக சிலர் கூறுகின்றனர். பாரதப்புழை என்ற ஆற்றின் வடகரையில் திருநாவா என்ற திருத்தலத்திற்கு அருகில் மேல்புத்தூர் இல்லம் உள்ளது. இவரது தந்தை மாத்ருதத்தர் என்ற மகாபண்டிதர். பட்டதிரி சிறுவயதில் தந்தையிடமே கல்வி பயின்றார். ரிக் வேதத்தை மாதவாசாரியார் என்பவரிடம் அத்யயனம் செய்தார்.தர்க்க சாஸ்திரத்தை தாமோதராசாரியார் என்பவரிடம் கற்றார். வியாகரணத்தை அச்யுதபிஷாரடி என்பவரிடம் கற்றுப் பதினாறுவயதிலேயே சிறந்த பண்டிதராக விளங்கினார்.  
சிறிது காலத்திற்குப் பின் அவருடைய வியாகரண குருவான அச்யுத பிஷாரடி வாத நோயால் பீடிக்கப்பட்டு வருந்திய பொழுது பட்டதிரி அவருக்குச் சேவை புரிந்தது மட்டுமல்லாமல் அந்த நோயையும் யோக பலத்தால் தானே ஏற்றுக் கொண்டு அங்கங்கள் முடங்கியவரானார். குருவாயூரில் போய்த் தவம் புரிய நிச்சயித்துத் தன்னை அங்கு எடுத்துப்போகச் செய்து நாள்தோறும் பத்துசுலோகம் பாடலானார். நூறு நாட்களில் பாடி முடித்தபொழுது (1587 வது வருஷம் விருச்சிகம் 28, 27.11.1587 ) நோயிலிருந்து விடுபட்டார். அப்போது அவர் வயது 27. அவர் பூர்வ மீமாம்ஸம், உத்தர மீமாம்ஸம், வியாகரணம் முதலிய சாஸ்திரங்களில் புகழ் மிக்க விற்பன்னராக விளங்கி நீண்டகாலம் வாழ்ந்தார்.
# ஸ்ரீமந்நாராயணீயம் (நூல்)

## நூல் பயன்

உடல் நோயைப் போக்கி, மனமாற்றமும் வருவித்து நாத்திகனையும் பக்தனாக்கும் அருள் சக்தி குருவாயூருக்குண்டு என்னும் கருத்து மேல்புத்தூர் நாராயணீயத்துடன் பிறந்து வளரத் தொடங்கியது. நாராயணத்தைப் படித்தால், பாராயணம் செய்தால் படிப்பவர்களும் கேட்பவர்களும் உடலாலும் உள்ளத்தாலும் சிறந்த ஒரு நிலையினை அடைவர் என்ற ஒரு கருத்து உண்டு. பக்திச் சுவை நிரம்பிக் காணப்படும் நாராயணீயத்தை தினந்தோறும் படித்தால் நல்ல ஆயுள் ஆரோக்கிய நிலையினை அடைவர் என்று நம்பப்படுகின்றது.
# ஸ்ரீமந்நாராயணீயம் (நூல்)

## நூல் பயன்

### அஸ்மின் எனத் துவங்கும் ஸ்லோக பலன்

குறிப்பாக அஸ்மின் எனத்தொடங்கும் 13 வது சுலோகம் (எட்டாவது தசகம் - பிரளயமும் சிருஷ்டியும் 13வது சுலோகம் (பக்கம் : 47) ) நோய்கள் தீர்வதற்கு பரிகார சுலோகமாகக் கருதப்படுகிறது.  
:சுலோகம்:
<poem>
அஸ்மின் பராத்மன் நநு பாத்மகல்பே
த்வமித்த-முத்தாபித-பத்மயோனி:|
அனந்த பூமா மம ரோகராசிம்
நிருந்த்தி வாதாலயவாஸ விஷ்ணோ ||</poem>  
:பொருள்:  
பூர்வஜென்ம கர்மத்தினாலும், விதியினாலும் நோய்வாய்ப்படும் பக்தர்கள் இந்த ஸ்லோகத்தைத் தினமும் சொல்லி வந்தால் எத்தகைய கொடிய நோயாக இருப்பினும் அதிலிருந்து விடுபட்டு ஆரோக்கியம் பெறமுடியும். ஏராளமான பக்தர்களின் அனுபவம் இதனை உறுதி செய்துள்ளது.  
முன்னோர்களின் மறைவிற்குப் பின்னர் கடைபிடிக்கப்படும் அடைப்புக் கால ஆறு மாத காலத்திற்கு பாராயணம் செய்யக் கூடாத நூல்களில் ஸ்ரீமந்நாராயணீயமும் ஒன்று. காரணம் காயத்ரி மகா மந்திரத்தின் சக்தி இதில் அடங்கியுள்ளதே ஆகும்.
# ஸ்ரீமந்நாராயணீயம் (நூல்)

## மொழிபெயர்ப்பு

கேரள மாநில கவர்னராக பணிபுரிந்த டாக்டர். பி.ராமகிருஷ்ணராவ் நாராயணீயம் பாராயணம் செய்வதை கேட்க நேர்ந்தபோது அதனால் ஈர்க்கப்பட்டு ஈடுபாடு கொண்டார். தெலுங்கு மொழியில் நாராயணீயத்தை மொழி பெயர்த்து ஆந்திர மாநிலத்தில் வெளிட்டார்.
# நாராயணீயம்

**நாராயணீயம்** என்பது ஒரு ஆன்மீக நூல். இதை மேல்பத்தூர் நாராயண பட்டத்திரி எழுதினார். பாகவதத்திலுள்ள 18,000 பாடல்களைச் சுருக்கி 1036 பாடல்களாக எழுதினார். சமசுகிருதத்தில் எழுதப்பட்ட இந்த நூலிற்கு நாராயணீயம் எனவும் பெயரிட்டார். இது 1587-ல் எழுதப்பட்டது. இது அச்சு நூல் வடிவில் 1851 ஆம் ஆண்டில் உருவாக்கப்பட்டது. இரயிம்மன் தம்பி என்பவர் இதை வெளியிட்டார்.  
இந் நூலை ஸ்ரீமந்நாராயணீயம் என்ற பெயரில் தமிழில் மொழிபெயர்த்துள்ளனர். தெலுங்கிலும் மொழிபெயர்க்கப்பட்டுள்ளது. இதைக் குருவாயூர் கோயிலிலும் இந்துக்களின் மடங்களிலும் படிக்கின்றனர்.
# இயேசுவின் திரு இதயம்

**இயேசுவின் திரு இதயம்** அல்லது **இயேசுவின் மிகத் தூய இதயம்** என்பது இயேசு கிறித்துவின் தூய இயல்பையும் அன்பையும் சுட்டிக்காட்டும் *கருத்துரு* ஆகும். மூவொரு இறைவனின் திட்டத்திலும், மனிதகுல மீட்பிலும் இயேசுவின் ஆவல் மற்றும் கையளிப்பை தியானிக்க உதவும் ஒரு பக்தி முயற்சியாக இது விளங்குகிறது. கத்தோலிக்க திருச்சபையில் மிகவும் புகழ்பெற்ற பக்தி முயற்சியாக இது விளங்குகிறது. பெந்தக்கோஸ்து பெருவிழாவுக்கு 19 நாட்கள் கழித்து வரும் வெள்ளிக்கிழமை இயேசுவின் திரு இதயத்துக்கு பெருவிழா கொண்டாடப்படுகிறது.
# இயேசுவின் திரு இதயம்

## கடவுளின் அன்பு

"தம் ஒரே மகன் மீது நம்பிக்கை கொள்ளும் எவரும் அழியாமல் நிலைவாழ்வு பெறும் பொருட்டு அந்த மகனையே அளிக்கும் அளவுக்குக் கடவுள் உலகின்மேல் அன்பு கூர்ந்தார்" என்று இயேசு கிறிஸ்து கூறினார். "கிறிஸ்து நமக்காகத் தம் உயிரைக் கொடுத்தார். இதனால் அன்பு இன்னதென்று அறிந்து கொண்டோம்" என்று திருத்தூதர் யோவான் குறிப்பிடுகிறார். மனிதரின் மீட்புக்காக இறைமகன் இயேசு மனிதராகி பாடுகளை ஏற்று சிலுவையில் இறந்ததால், அவரது அன்பின் மேன்மை வெளிப்பட்டது. குத்தி திறக்கப்பட்ட இயேசுவின் இதயத்தில் இருந்து வெளிவந்த இரத்தமும் தண்ணீரும் அவரது அன்பை பறைசாற்றுகின்றன.
# இயேசுவின் திரு இதயம்

## இயேசுவின் காட்சி

கிறிஸ்துவின் காட்சி.]]
பிரான்ஸ் நாட்டைச் சேர்ந்த விசிட்டேசன் சபை துறவியான மார்கரெட் மரி அலக்கோக், 1673 டிசம்பர் 27ந்தேதி அன்புத் தீ பற்றி எரியும் இதயத்துடன் இயேசு கிறிஸ்துவின் முதல் காட்சியைக் கண்டார். அப்போது, தமது திரு இதயத்தின் பக்தியைப் பரப்பும் திருத்தூதராக மார்கரெட்டை இயேசு கிறிஸ்து தேர்ந்து கொண்டார். அதன் பிறகு பதினெட்டு மாதங்கள் வரை, இயேசு இவருக்கு பலமுறை காட்சி அளித்தார். இயேசு இறப்பதற்கு முந்திய நாள் கெத்சமனித் தோட்டத்தில் அனுபவித்த மரண வேதனையை நினைவுகூரும் வகையில், ஒவ்வொரு வியாழனும் இரவில் திருமணி ஆராதனை மேற்கொள்ளுமாறு இயேசு இவரிடம் கூறினார். மார்கரெட் இயேசுவின் திரு இதய பக்தியைப் பரப்ப ஆர்வமுடன் உழைத்தார்.  
இயேசுவின் திருவுடல், திருஇரத்தப் பெருவிழாவுக்கு மறுவாரம் வெள்ளிக்கிழமை இயேசுவின் திருஇதயப் பெருவிழா கொண்டாடப்பட வேண்டுமென்றும் மார்கரெட் மூலம் இயேசு கிறிஸ்து அறிவுறுத்தினார். தொடக்கத்தில் மார்கரெட் கண்ட காட்சிகளை நம்ப பலரும் மறுத்தனர். அவ்வேளையில் இவரது சபையின் ஒப்புரவாளராக இருந்த புனித கிளாட் தெ லா கொலம்பியர், இவரது காட்சிகளின் உண்மைத்தன்மையை முதன்முதலில் ஏற்று அறிக்கையிட்டார். அதன்பின், இவரது சபையைச் சார்ந்த மற்ற அருட்சகோதரிகள் அக்காட்சிகளை ஏற்றுக்கொண்டனர். 1686ஆம் ஆண்டு, அந்த துறவற மடத்தில் தனிப்பட்ட விதத்தில் முதல்முறையாக இயேசுவின் திரு இதயத்திற்கு விழா கொண்டாடப்பட்டது, இரண்டு ஆண்டுகளுக்கு பிறகு இயேசுவின் திரு இதயத்தின் பெயரால் அங்கு ஒரு சிற்றாலயமும் எழுப்பப்பட்டது.
# இயேசுவின் திரு இதயம்

## பக்தி வளர்ச்சி

ஜெர்மனி நாட்டு பெனடிக்டைன் துறவிகளான ஹாக்கேபோர்னின் புனித மெக்தில்து (1241-1298), ஹேல்ப்தாவின் புனித பெரிய ஜெர்த்ருத் (1256 – c. 1302)) ஆகியோர் 13ஆம் நூற்றாண்டிலேயே இயேசுவின் திரு இதய பக்தியைக் கடைபிடித்ததாக அறிகிறோம். 1353ஆம் ஆண்டு திருத்தந்தை 6ம் இன்னொசென்ட், இயேசுவின் திரு இதய மறைபொருளை சிறப்பிக்கும் திருப்பலியை உருவாக்கினார். இருப்பினும் சில நூற்றாண்டுகளாக, துறவற சபைகளைச் சேர்ந்த சிலர் மட்டுமே இயேசுவின் திரு இதய பக்தியைக் கடைபிடித்து வந்தனர்.  
இந்நிலையில்தான், 17ஆம் நூற்றாண்டில் மார்கரெட்டுக்கு இயேசு கிறிஸ்து தமது இதய பக்தியைப் பரப்புமாறு காட்சி அளித்தார். மார்கரெட் கண்ட காட்சிகளைத் தொடர்ந்து, இயேசுவின் திரு இதய ஓவியம் வரையப்பட்டு அதன் பக்தி முயற்சி விரைவாக பல இடங்களுக்கும் பரவியது. 1693ல் இயேசுவின் திரு இதய பக்தியைப் பரப்புவோருக்கு கத்தோலிக்க தலைமைப்பீடம் ஞானப் பலன்களை அறிவித்தது. 1720ஆம் ஆண்டு பிரான்ஸ் நாட்டின் மார்செயிலே பகுதியில், முதன்முதலாக இது பொதுமக்களின் பக்திமுயற்சியாக உருபெற்றது. 1765ல் இயேசுவின் திரு இதய விழாவை பிரான்சில் கொண்டாட வத்திக்கான் அனுமதி வழங்கியது.
# இயேசுவின் திரு இதயம்

## விழா கொண்டாட்டம்

1856ஆம் ஆண்டு பிரான்சு நாட்டு ஆயர்களின் கோரிக்கையை ஏற்று, இயேசுவின் திரு இதய விழாவை கத்தோலிக்க திருச்சபை முழுவதும் நவம்பர் 20ந்தேதி கொண்டாடும் வகையில் திருத்தந்தை 9ம் பயஸ் நிறுவினார். 1889ல், இந்த திருநாள் இரட்டைச் சடங்குடன் கூடிய முதல் வகுப்பு விழாவாக உயர்த்தப்பட்டது. 1899ஆம் ஆண்டு திருத்தந்தை 13ம் லியோ, மனித குலத்தை இயேசுவின் திரு இதயத்துக்கு அர்ப்பணிக்கும் சுற்றுமடலை வெளியிட்டார். முதல் வெள்ளிக்கிழமை, ஜூன் மாதம் ஆகியவற்றில் இயேசுவின் திரு இதய பக்தியை சிறப்பாக கடைபிடிக்க வேண்டும் என்றும் அந்த சுற்றுமடல் வழியாக திருத்தந்தை வலியுறுத்தினார்.  
இயேசுவின் திரு இதய விழா நிறுவப்பட்டதன் நூற்றாண்டு கொண்டாட்டத்தையொட்டி 1956 மே 15ந்தேதி, இந்த பக்தியைக் குறித்து விளக்கும் 'ஊற்றுக்களிலிருந்து முகர்வீர்கள்' என்ற சுற்றுமடலை திருத்தந்தை 12ம் பயஸ் வெளியிட்டார். 1969ஆம் ஆண்டு சீரமைக்கப்பட்ட கத்தோலிக்க திருச்சபையின் நாள்காட்டியில், பெந்தக்கோஸ்து பெருவிழாவுக்கு 19 நாட்களுக்கு பிறகு வருகின்ற வெள்ளிக்கிழமையில் இயேசுவின் திரு இதயப் பெருவிழா நிறுவப்பட்டது. இயேசு கிறிஸ்து மார்கரெட்டுக்கு அறிவுறுத்திய வண்ணமே திருவுடல், திருஇரத்தப் பெருவிழாவுக்கு மறுவாரம் வெள்ளிக்கிழமை இந்த கொண்டாட்டம் நடைபெறுகிறது.
# தலவிருட்சம்

தலவிருட்சமான வன்னி மரம்]]  
**தலவிருட்சம்** அல்லது **தலமரம்** (*Sthala Vriksha*) என்பது இந்து கோயில்களில் காணப்படும் புனித மரமாகும். இது இந்து கோயில்கில் இருக்க வேண்டிய நான்கு வகைச் சிறப்புகளில் ஒன்றாகும். ஏனைய சிறப்புகளாவன மூர்த்தி, தலம், தீர்த்தம் என்பனவாகும். ஒவ்வொரு பழமையான கோயிலும் தனக்கே உரிய தலவிருட்சச் சிறப்பைக் கொண்டிருக்கும். தல மரங்களானவை திராவிடக் கட்டடக்கலையில் அமைந்த இந்து கோயில்களின் முக்கிய அம்சமாக அமைகின்றன.
# தலவிருட்சம்

## ஆலயங்களும் தலவிருட்சங்களும்

1. திருக்கோணேச்சரம் - கல்லால மரம்
1. புங்குடுதீவு கண்ணகை அம்மன் கோவில் - பூவரசு மரம்
# நயந்தரா சாகல்

**நயந்தரா சாகல்** (பிறப்பு:மே 10, 1927) ஒரு பெண் எழுத்தாளர் ஆவார். அரசியல், வரலாறு போன்ற துறைகளில் ஆங்கிலத்தில் நூல்கள் எழுதியுள்ளார். புதினங்கள் சிலவும் எழுதியிருக்கிறார். இலக்கியத்துக்கான சாகித்திய அகாதமி விருது (ஆங்கிலம்) 1986 ஆம் ஆண்டில் *Rich Like Us* (1985) என்ற இவரது ஆங்கிலப் புதினத்திற்கு வழங்கப்பட்டது
. இவர் காலஞ்சென்ற இந்தியப் பிரதமர் சவகர்லால் நேருவின் தங்கை விசயலக்குமி பண்டிட்டின் மகள் ஆவார். நயந்தரா சாகல் தாம் எழுதிய கதைகளில் இந்தியப் பெண்களின் அறியாமையையும் அடிமைத்தனத்தையும் சித்திரித்துக் காட்டியுள்ளார். 1970-80 களில் இந்தியன் எக்சுபிரசு போன்ற இதழ்களில் அரசியல் மற்றும் நாட்டு நடப்புகளைப் பற்றி எழுதி வந்தார்.  
நேரு, இந்திரா காந்தி ஆகியோரின் நெருங்கிய உறவினராக இருந்தபோதும் நயந்தரா சாகல் தமக்கென சில கொள்கைகளையும் கருத்துகளையும் கொண்டிருந்தார். அவற்றை வெளிப்படையாக எழுதினார் என்பது குறிப்பிடத் தக்கது. ஒன்பது புதினங்களும் எட்டு பிற நூல்களும் எழுதியுள்ளார். பல ஆண்டுகளாக டேராடூனில் வாழ்ந்து வருகிறார்.
# நயந்தரா சாகல்

## பிறப்பும் படிப்பும்

நயந்தாரா சாகலின் தந்தை ரஞ்சித் சீதாராம் பண்டிட் ஒரு வழக்கறிஞராகப் பணிபுரிந்து வந்தார்.இந்திய விடுதலைப் போராட்டத்துக்கு ஆதரவாக இருந்த காரணத்துக்காக அன்றைய ஆங்கில அரசு அவரை சிறையில் தள்ளியது. அச்சிறையிலேயே ரஞ்சித் சீதாராம் பண்டிட் இறந்து போனார். நயந்தரா லாந்தர் என்னும் மலைப் பகுதியில் உள்ள உட்ஸ்டாக் என்னும் பள்ளியிலும் பின்னர் வெச்லீ என்னும் கல்லூரியிலும் பயின்று தேர்ச்சிப் பெற்றார்.
# நயந்தரா சாகல்

## மதவாத எதிர்ப்பு

நாட்டில் மத தீவிரவாதிகளால் கோவிந்த் பன்சாரே, நரேந்திர தபோல்கர் ம. ம. கலபுர்கி போன்ற எழுத்தாளர்கள் கொல்லப்பட்டதை எதிர்த்தும், தத்ரி கொலை நிகழ்ச்சியைக் கண்டித்தும், நாட்டில் விமர்சனங்களைச் சகித்துக் கொள்ளும் தன்மை குறைந்து வருவதாக வருந்தியும் தமக்கு அளிக்கப்பட்ட சாகித்ய அகாதமி விருதினை நயன்தாரா சாகல் 2015 அக்டோபர் ஆறாம் பக்கல் அன்று திருப்பிக் கொடுத்தார்.
# நயந்தரா சாகல்

## பதவிகள்

- சாகித்திய அகாதமி போர்டில் (ஆங்கிலம்) அறிவுரையாளராகப் பணி புரிந்தார். (1972-75)
- வானொலி, தொலைக்காட்சி. ஆகியவற்றுக்குத் தன்னாட்சி கிடைக்க அமைக்கப்பட்ட வர்க்கீசு குழுவில் உறுப்பினராக இடம் பெற்றார். (1978)
- ஐ.நா. பொதுக் குழுவுக்கு அனுப்பப்பட்ட இந்தியத் தூதுக் குழுவில் பணியாற்றினார்.
- மனித உரிமைகள் அமைப்பிலும் உதவித் தலைவராக இருந்துள்ளார்.
- அமெரிக்கன் கலை அறிவியல் அகாதமியில் உறுப்பினராக இருந்தார்.
- வாசிங்டன் உட்ரோ வில்சன் நடுவத்தில் மேதகு உறுப்பினர் (1981-82).
# நயந்தரா சாகல்

## பரிசுகள்

- புதினங்களுக்காக சின்கிளேர் பரிசு (1985)
- சாகித்திய அகாதமிப் பரிசு (1986)
- காமன்வெல்த்து எழுத்தாளர்கள் விருது (1987)
- லீட்சு பல்கலைக் கழகத்தில் மதிப்பு மிகு முனைவர் பட்டம் வழங்கப்பட்டது.  
- http://www.loc.gov/acq/ovop/delhi/salrp/nayantarasahgal.html
- http://www.thehindu.com/features/metroplus/spiralling-inwards/article6287549.ece
- http://www.thehindu.com/news/national/nayantara-sahgal-to-return-her-sahitya-akademi-award/article7730676.ece
# அச்சுதாபுரம்

**அச்சுதாபுரம்** கிராமம், தமிழ்நாட்டில், புதுக்கோட்டை மாவட்டம், கந்தர்வக்கோட்டை வட்டம், முதுகுளம் ஊராட்சியின் கீழ் அமைந்துள்ளது..  
இங்கே முந்திரி பிரதானமாகவும் கரும்பு, வாழை மற்றும் சோளம் விளைவிக்கப்படுகின்றன. அடிப்படை வசதியான பேருந்து, கோவில், மருத்துவமனை போன்ற எந்த வசதியும் இல்லாத கிராமமாகத் திகழ்கிறது. இக்கிராமத்தில் ஒரு தொடக்க பள்ளியும் அமைந்துள்ளது .இங்கே கள்ளர், மற்றும் முத்தரையர் என்ற இரு பிரிவினர் வாழ்கின்றனர்.இந்த கிராமம் கிங்ஸ் பொறியியல் கல்லூரி அருகே அமைந்துள்ளது.
# அச்சுதாபுரம்

## பெயர்க்காரணம்

புதுக்கோட்டையை ஆண்ட மன்னர் இந்த மாவட்டத்தின் எல்லை முடியும் இடமாக அறிவித்து இந்த கிராமத்தில் அச்சாக ஒன்றை அடித்தாராம். அதனால் இந்த கிராமத்திற்கு "அச்சுதாபுரம்" என்று கூறப்படுகிறது..
# வடக்கு மற்றும் மத்திய அந்தமான் மாவட்டம்

**வடக்கு மற்றும் மத்திய அந்தமான் மாவட்டம்** என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. இதன் தலைநகரமாக மாயாபந்தர் நகரம் விளங்குகிறது. இதன் மொத்த பரப்பளவு 3251.85 சதுர கி.மீ.
# வடக்கு மற்றும் மத்திய அந்தமான் மாவட்டம்

## வரலாறு

இது முன்னர் இருந்த அந்தமான் மாவட்டத்தைப் பிரித்து உருவாக்கப்பட்டது. ஆகஸ்டு 18, 2006 அன்று இப்பிரிப்பு நிகழ்ந்தது.
# வடக்கு மற்றும் மத்திய அந்தமான் மாவட்டம்

## புவிப் பரப்பு

இது பரப்பளவைக் கொண்டது.
# வடக்கு மற்றும் மத்திய அந்தமான் மாவட்டம்

## மக்கள்

2001 ஆம் ஆண்டின் கணக்கெடுப்பின்படி, 105, 539 மக்கள் இங்கு வசிக்கின்றனர்.. இங்குள்ள மக்களின் எண்ணிக்கையைக் கொண்டு கணக்கிட்டால், சதுர கி.மீட்டருக்கு 32 பேர் வாழ்கின்றனர். பால் விகிதத்தில் ஆயிரம் ஆண்களுக்கு 925 பெண்கள் உள்ளனர்.
# வடக்கு மற்றும் மத்திய அந்தமான் மாவட்டம்

## பிரிவுகள்

இதில் திக்லிபுர், மாயாபந்தர், ரங்காத் உள்ளிட்ட வட்டங்கள் உள்ளன.
# வடக்கு மற்றும் மத்திய அந்தமான் மாவட்டம்

## இவற்றையும் காண்க

- தெற்கு அந்தமான் மாவட்டம்
- நிகோபார் மாவட்டம்
# பரமக்குடி முத்தால பரமேசுவரியம்மன் கோயில்

**முத்தால பரமேசுவரியம்மன் கோயில்** என்பது இராமநாதபுரம் மாவட்டம், பரமக்குடியில் உள்ளது.
# பரமக்குடி முத்தால பரமேசுவரியம்மன் கோயில்

## திருவிழாக்கள்

- ஆடி மாதம் - முளைக்கொட்டு திருவிழா
- மாசி மாதம் - பூச்சொரிதல் விழா
- பங்குனி மாதம் - பங்குனித் திருவிழா
- நவராத்திரி
# பரமக்குடி முத்தால பரமேசுவரியம்மன் கோயில்

## திருவிழாக்கள்

### பூச்சொரிதல் விழா

நகரின் அனைத்துத் தெருக்களிலும் திருக்கண்கள் அமைக்கப்படும். பூக்களை தட்டுகளில் பரப்பி வைத்து பூஜைகள் நடத்தப்படும். திருக்கண்கள் அமைக்கப்படும் இடங்களில் பட்டிமன்றம், கரகாட்டம், கலைநிகழ்ச்சிகள் என பல்வேறு நிகழ்ச்சிகள் நடைபெறும். கோயிலிலிருந்து பூச்சொரிதல் ஊர்வலம் புறப்பட்டு நகரின் முக்கியச் சாலைகளின் வழியாகச் சென்று மீண்டும் கோயிலை வந்தடையும். அப்போது வாணவேடிக்கைகள் நடைபெறும். அதிகாலையில் அம்மனுக்கு பூ அலங்காரமும், மகா தீபாராதனைகளும், சிறப்பு அபிசேகமும் நடைபெறும். காலையில் பூப் பிரித்தல் நிகழ்ச்சியைத் தொடர்ந்து, அம்மனுக்கு சார்த்தப்பட்ட பூ, பிரசாதமாக பொது மக்களுக்கு வழங்கப்படும்.
# பரமக்குடி முத்தால பரமேசுவரியம்மன் கோயில்

## திருவிழாக்கள்

### பங்குனித் திருவிழா

- 10 நாள்கள் நடைபெறும்.
- ஒவ்வொரு நாள் இரவிலும் அன்ன வாகனம், ரிசப வாகனம், யானை வாகனம், வெள்ளி சிங்க வாகனம், குதிரை வாகனம் என அம்மன் வீதிஉலா வரும் நிகழ்ச்சி நடைபெறும்.
- பால்குடம் எடுத்து வந்து நேர்த்திக்கடன் செலுத்தும் நிகழ்ச்சி நடைபெறும்.
- கோயில் மேடையில் ஒவ்வொரு நாளின் இரவு முழுவதும் கரகாட்டம், பொய்க்கால் குதிரை, மாடு-மயில் ஆட்டம், இலக்கிய இன்னிசை பட்டிமன்றம், ஆடலும் - பாடல் நிகழ்ச்சிகள் நடைபெறுகின்றன.
# பரமக்குடி முத்தால பரமேசுவரியம்மன் கோயில்

## ஆலயச் சிறப்பு

நாகதோசம் உள்ளவர்களுக்கு பரிகாரத் தலமாகக் கருதப்படுகிறது.
# பரமக்குடி முத்தால பரமேசுவரியம்மன் கோயில்

## நேர்த்திக்கடன்

பங்குனித் திருவிழாவின்போது, பால்குடம் எடுத்து வந்து நேர்த்திக்கடன் செலுத்தும் வழக்கம் இங்கிருக்கிறது.  
- ஸ்ரீ முத்தால பரமேஸ்வரி ஆலய பூச்சொரிதல் விழா
- ஸ்ரீ முத்தால பரமேஸ்வரி அம்பாள் பங்குனித் திருவிழா
- பரமக்குடி முத்தால பரமேஸ்வரி அம்மன் கோயில் பங்குனி விழா!
- முத்தால பரமேஸ்வரி அம்பாள் கோயில் கும்பாபிஷேகம்
- அம்மா, தாயே, மகமாயி...
# வலைவாசல்:துடுப்பாட்டம்/முகவுரை

மட்டையாளருக்கு பந்து வீசும் காட்சி]]
**துடுப்பாட்டம்** (ஆங்கிலம்*:* *Cricket*) என்பது மட்டையும் பந்தும் கொண்டு ஆடப்படும் ஒரு விளையாட்டு ஆகும். இது முறையே 11 வீரர்கள் கொண்ட இருவேறு அணிகளுக்கிடையே நடைபெறுகிறது. தற்போது, இந்த ஆட்டம் பொதுநலவாய நாடுகளில் பரவலாக ஆடப்பட்டு வருகிறது. மேலும் இந்தியா, பாகிஸ்தான், இலங்கை போன்ற நாடுகளில் மிகப் பிரபலமான விளையாட்டாக உள்ளது. தேர்வு, ஒருநாள் மற்றும் இருபது20 ஆகிய மூன்றும் பன்னாட்டுத் துடுப்பாட்ட அவையால் ஏற்றுக்கொள்ளப்பட்ட துடுப்பாட்ட வகைகள் ஆகும்.  
துடுப்பாட்டத்தின் தோற்றம் குறித்து உறுதியான வரலாற்றுச் சான்றுகள் எதுவும் கிடைக்கவில்லை. 16ஆம் நூற்றாண்டின் நடுப்பகுதியில் தென்கிழக்கு இங்கிலாந்தில் விளையாடப்பட்டது என்பதே துடுப்பாட்டத்தின் முதல் வரலாற்றுச் சான்றாக உள்ளது. பிரித்தானியப் பேரரசின் விரிவாக்கம் மூலம் துடுப்பாட்ட விளையாட்டு உலகளவில் பரவியது. இதனால் 19ஆம் நூற்றாண்டின் நடுப்பகுதியில் துடுப்பாட்டம் பன்னாட்டு ரீதியாக விளையாடப்படத் தொடங்கியது. தற்போது துடுப்பாட்டத்தின் உயரிய கட்டுப்பாட்டு அமைப்பான பன்னாட்டுத் துடுப்பாட்ட அவையில் 100க்கும் மேற்பட்ட நாட்டு அணிகள் உறுப்பினர்களாக உள்ளன. அவற்றில் 12 உறுப்பினர்கள் தேர்வுத் துடுப்பாட்டம் ஆடும் தகுதிபெற்றுள்ளன.  
<noinclude>  
</noinclude>
# வலைவாசல்:துடுப்பாட்டம்/சிறப்புக் கட்டுரை

<includeonly></includeonly><noinclude>
---
வலைவாசல்:துடுப்பாட்டம்/சிறப்புக் கட்டுரை/1  
<br>
---
வலைவாசல்:துடுப்பாட்டம்/சிறப்புக் கட்டுரை/2  
<br>
---
வலைவாசல்:துடுப்பாட்டம்/சிறப்புக் கட்டுரை/3  
---
<br>
வலைவாசல்:துடுப்பாட்டம்/சிறப்புக் கட்டுரை/4  
<br>
---
வலைவாசல்:துடுப்பாட்டம்/சிறப்புக் கட்டுரை/5  
<br>
---
வலைவாசல்:துடுப்பாட்டம்/சிறப்புக் கட்டுரை/6  
<br>
---
வலைவாசல்:துடுப்பாட்டம்/சிறப்புக் கட்டுரை/7  
<br>
---
வலைவாசல்:துடுப்பாட்டம்/சிறப்புக் கட்டுரை/8  
<br>
---
வலைவாசல்:துடுப்பாட்டம்/சிறப்புக் கட்டுரை/9  
<br>
---
வலைவாசல்:துடுப்பாட்டம்/சிறப்புக் கட்டுரை/10  
<br>
---
வலைவாசல்:துடுப்பாட்டம்/சிறப்புக் கட்டுரை/11  
<br>
---
வலைவாசல்:துடுப்பாட்டம்/சிறப்புக் கட்டுரை/12  
<br>
---
வலைவாசல்:துடுப்பாட்டம்/சிறப்புக் கட்டுரை/13  
<br>
---
வலைவாசல்:துடுப்பாட்டம்/சிறப்புக் கட்டுரை/14  
<br>
---
வலைவாசல்:துடுப்பாட்டம்/சிறப்புக் கட்டுரை/15  
<br>
---
வலைவாசல்:துடுப்பாட்டம்/சிறப்புக் கட்டுரை/16  
<br>
---
வலைவாசல்:துடுப்பாட்டம்/சிறப்புக் கட்டுரை/17  
<br>
---
வலைவாசல்:துடுப்பாட்டம்/சிறப்புக் கட்டுரை/18  
<br>
---
வலைவாசல்:துடுப்பாட்டம்/சிறப்புக் கட்டுரை/19  
<br>
---
வலைவாசல்:துடுப்பாட்டம்/சிறப்புக் கட்டுரை/20  
<br>
---
வலைவாசல்:துடுப்பாட்டம்/சிறப்புக் கட்டுரை/21  
<br>
---
வலைவாசல்:துடுப்பாட்டம்/சிறப்புக் கட்டுரை/22  
<br>
---
வலைவாசல்:துடுப்பாட்டம்/சிறப்புக் கட்டுரை/23  
<br>
---
வலைவாசல்:துடுப்பாட்டம்/சிறப்புக் கட்டுரை/24  
<br>
---
வலைவாசல்:துடுப்பாட்டம்/சிறப்புக் கட்டுரை/25  
<br>
---
வலைவாசல்:துடுப்பாட்டம்/சிறப்புக் கட்டுரை/26  
<br>
---
வலைவாசல்:துடுப்பாட்டம்/சிறப்புக் கட்டுரை/27  
<br>
---
வலைவாசல்:துடுப்பாட்டம்/சிறப்புக் கட்டுரை/28  
<br>
---
வலைவாசல்:துடுப்பாட்டம்/சிறப்புக் கட்டுரை/29  
<br>
---
வலைவாசல்:துடுப்பாட்டம்/சிறப்புக் கட்டுரை/30  
<br>
---
வலைவாசல்:துடுப்பாட்டம்/சிறப்புக் கட்டுரை/31  
<br>
</noinclude>
# தெற்கு அந்தமான் மாவட்டம்

**தெற்கு அந்தமான் மாவட்டம்** என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. போர்ட் பிளேர் நகரமே இதன் தலைநகரம். இது 2980 சதுர கி.மீ பரப்பளவைக் கொண்டது.
# தெற்கு அந்தமான் மாவட்டம்

## வரலாறு

இது 2006 ஆம் ஆண்டில் ஆகஸ்டு 18 ஆம் நாள் உருவாக்கப்பட்டது.
# தெற்கு அந்தமான் மாவட்டம்

## மக்கள் தொகை

2011 ஆம் ஆண்டு கணக்கெடுப்பின்படி, 2,37,586 மக்கள் வாழ்கின்றனர். . மக்கள் அடர்த்தி கணக்கெடுப்பின்படி, சதுர கி.மீட்டருக்கு 80 பேர் வசிக்கின்றனர். ஆயிரம் ஆண்களுக்கு 874 பெண்கள் என்ற அளவில் பால் விகிதம் உள்ளது. கல்வியறிவு விகிதம் 88.49% என்ற அளவில் உள்ளது.  
ஓங்கே, ஜாரவா, செந்தினலர், கிரேட் அந்தமானியர் ஆகிய நான்கு பழங்குடியின மக்கள் வாழ்கின்றனர்.
# தெற்கு அந்தமான் மாவட்டம்

## பிரிவுகள்

போர்ட் பிளேர், பெர்ரார்கஞ்சு, சின்ன அந்தமான் ஆகிய வட்டங்களைக் கொண்டுள்ளது.
# வலைவாசல்:துடுப்பாட்டம்/சிறப்புக் கட்டுரை/1

**சச்சின் ரமேஷ் டெண்டுல்கர்** (*Sachin Ramesh Tendulkar* , பிறப்பு ஏப்ரல் 24, 1973) என்பவர் முன்னாள் இந்தியத் துடுப்பாட்ட வீரரும் இந்திய அணியின் முன்னாள் தலைவரும் ஆவார். துடுப்பாட்ட விளையாட்டில் எல்லா காலங்களில் விளையாடிய வீரர்களில் சச்சின் சிறந்த மற்றும் மிகவும் மதிக்கப்படும் வீரராக பரவலாக கருதப்படுகிறார். இவர் பதினொரு வயதுமுதல் துடுப்பாட்டம் விளையாடி வருகிறார். தனது பதினாறாவது வயதில் பாக்கித்தான் துடுப்பாட்ட அணிக்கு எதிராக 1989இல் கராச்சியில் நடைபெற்ற தேர்வுத் துடுப்பாட்டத்தில் முதன்முறையாக விளையாடினார். ஒருநாள் பன்னாட்டுத் துடுப்பாட்டப் போட்டிகளில் முதன்முதலாக இருநூறு ஓட்டங்களை எடுத்தவர் இவர் ஆவார். பன்னாட்டுப் போட்டிகளில் நூறு முறை நூறு ஓட்டங்கள் எடுத்தவரும் இவர் ஆவார். அனைத்துக் காலங்களிலும் தேர்வு மற்றும் ஒருநாள் ஆகிய இருவேறு துடுப்பாட்ட வடிவங்களிலும் அதிகபட்ச ஓட்டங்களை எடுத்த வீரர் என்ற சாதனைக்கு சொந்தக்காரரான இவர் பன்னாட்டுத் துடுப்பாட்டப் போட்டிகளில் 30,000 ஓட்டங்களைக் கடந்த ஒரே வீரர் ஆவார்.  
சச்சின் டெண்டுல்கருக்கு 2013ஆம் ஆண்டு இந்தியாவில் மிக உயரிய விருதான பாரத ரத்னா விருது வழங்கப்பட்டது. இதன்மூலம் மிக இளம் வயதில் இந்த விருதைப் பெறும் முதல் நபர் மற்றும் விளையாட்டு வீரர்களில் இந்த விருதினைப்பெறும் முதல் வீரர் என்ற சாதனைகளைப் படைத்தார். இவர் 2019ஆம் ஆண்டு ஐசிசியின் புகழவையில்*(Hall of Fame)* இடம்பெற்றார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# மகாபலி சக்கரவர்த்தி

**மகாபலி சக்கரவர்த்தி** இந்து புராணங்களில் குறிப்பிடப்படும் ஓரு அரக்க அரசன். இவர் மாவலி என்றும் அறியப்படுகிறார். பிரகலாதனின் பேரனும், விரோசனனின் மகனும் ஆவான். அரக்க குலத்தில் பிறந்த பலிச்சக்கரவர்த்தியின் கதை வாமண புராணத்தில் அமைந்துள்ளது. மாவலி என்று இவன் பெயரைக் குறிப்பிட்டு இவன் வரலாற்றைத் தமிழ்நெறியில் கூறுகிறான்.  
மகாபலி அசுர அரசர்களிலேயே மிகப்பெரிய, மிக அதிக வலிமை வாய்ந்த அரசர் ஆவார்.  
மகாபலி தன்னிடம் பிச்சை கேட்டு வந்த, தேவர்களின் இனத்தைச் சேர்ந்த, வாமனர் என்ற ஓர் ஏழை பிராமணனுக்குத் தான் கொடுத்திருந்த ஒரு வாக்கிலிருந்து அவர் பின்வாங்க விரும்பாத காரணத்தால், அவர் தனது சாம்ராஜ்யம் முழுவதையும் இழந்தார்.
# மகாபலி சக்கரவர்த்தி

## ராஜசூய யாகம்

மகாபலியின் ஆட்சி அதன் உச்சத்தில் இருந்த போது இந்தியா நெடுகிலும் தனது ஆதிக்கத்தை நிலைநாட்டுவதற்காக, அப்பேரரசர்
ஒரு ராஜசூய யாகத்தை நடத்தினார். இந்தியாவின் அனைத்து பழங்குடி இனங்களையும் சாம்ராஜ்யங்களையும் அரசர்கள், குழுத்தலைவர்கள், ராசாக்கள், மகாராசாக்கள், ஆகியோர், அரசர்களுக்கெல்லாம் பேரரசரான மகாபலிக்கு சிறப்பு மரியாதை செலுத்துவதற்காக, முசிறியில் குழுமினர். சடங்கின் ஒரு பகுதியாக, தன்னிடம் யார் எதை கேட்டாலும் அவருக்கு அதை கொடுப்பதாகப் பேரரசர் மகாபலி அறிவித்தார்.  
அந்த சமயத்தில்தான், அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமான விஷ்ணு அங்கு வந்தான். தான் கொடுத்த வாக்கிலிருந்து பின்வாங்க விரும்பாத மகாபலி, அசுரத்தலைநகரில் தேவ பிராமணர்கள் தங்களது மதத்தை போதிப்பதற்கு அனுமதி கொடுத்தார்.  
விரைவில் இச்சிறிய மையம் ஒரு மாபெரும் சமயப்பரப்பு நிலையமாக வளர்ந்தது. அது சூழ்ச்சிக்கும் ராஜ சதிக்குமான ஒரு செழிப்பான இடமாக விளங்கியது. இறுதியில் தங்களை எது தாக்கியிருந்தது என அசுர குல அறிவாளிகள் தெரிந்துகொள்வதற்கு முன்பாக, தேவ பிராமணர்கள் கடைசி அசுர சாம்ராஜியத்தை ஆட்கொண்டிருந்தினர்
# மகாபலி சக்கரவர்த்தி

## மலையாள மண்ணில் மகாபலி

மகாபலி வாமனரிடம் தான் ஒவ்வொரு ஆண்டும் தன் நாட்டு (கேரளா) மக்களை காண வருவதற்கு அனுமதி தரவேண்டும் என்று வரம் கேட்டார், மகாவிஷ்ணுவும் அந்த வரத்தை மாவலிக்கு அளித்தார். இப்படி மகாபலி சக்கரவர்த்தி ஒவ்வொரு ஆண்டும் தன் நாட்டு மக்களை காண வரும் நாளே ஓணம் பண்டிகையாக கேரளா முழுவதும் மிக சிறப்பாக கொண்டாடப்படுகிறது. முக்கியமாக ஓணம் பண்டிகை மகாபலி வதம் நடந்த இடமான திருக்காட்கரை காட்கரையப்பன் கோயிலில் மிகவும் விமரிசையாக கொண்டாடப்படுகிறது.
# மகாபலி சக்கரவர்த்தி

## கருவி நூல்

- அசுரன்
- வாமன புராணம்
# வேணியர் இடுக்குமானி

**வேணியர் இடுக்குமானி** (*Vernier scale* அல்லது *Vernier caliper*) என்பது சாதாரண மீற்றர் கோலைக் காட்டிலும் திருத்தமாக நீளத்தை அளப்பதற்காகப் பயன்படும் ஒரு கருவி ஆகும். இதை பொறியியலாளர்களும் இயந்திர உருவாக்குனர் மற்றும் திருத்துனர்களும் ஓரளவு துல்லியமான நீள அளவீட்டைப் பெறுவதற்காகப் பயன்படுத்துவர். வேணியர் இடுக்குமானியில் பிரதான அளவிடை மற்றும் வேணியர் அளவிடை ஆகிய இரு அளவிடைகள் காணப்படுகின்றன. மிகத் திருத்தமான அளவிடை தேவைப்படும் சந்தர்ப்பங்களிலேயே வேணியர் இடுக்குமானி பயன்படுத்தப்படுகின்றது.
# வேணியர் இடுக்குமானி

## அளக்கும் முறை

### பூச்சிய வழு

வேணியர் இடுக்குமானியைக் கொண்டு வாசிப்பை எடுக்கும் முன் அக்கருவியில் பூச்சிய வழு உள்ளதா என அறிதல் அவசியமாகும். பூச்சிய வழுவற்ற கருவியில் இரு தாடைகளும் பொருந்தியிருக்கும் போது வேணியர் அளவிடை மற்றும் பிரதான அளவிடை ஆகியவற்றின் பூச்சியங்கள் பொருந்தியிருத்தல் அவசியமாகும். அவ்வாறு பொருந்தாவிடில், அக்கருவியில் பூச்சிய வழுவைக் கணித்த பின்னரே தேவையான வாசிப்பை எடுத்தல் வேண்டும். வேணியர் அளவிடையின் பூச்சியம் பிரதான அளவிடையின் பூச்சியத்தை விட்டு நகர்ந்து வாசிப்பைக் காட்டியிருந்தால் அது நேர்ப்பூச்சிய வழுவாகும். நேர்ப்பூச்சிய வழுவின் வாசிப்பைப் பின்னர் பெறப்படும் வாசிப்பிலிருந்து கழிக்க வேண்டும். வேணியர் பூச்சியம் வெளிநகர்ந்து பிரதான அளவிடையின் பூச்சியம் பின்னகர்த்தப்பட்டுக் காணப்பட்டால் அது மறைப்பூச்சிய வழுவாகும். மறைப்பூச்சிய வழுவைப் பின்னர் பெறப்படும் வாசிப்பிலிருந்து கழிக்க வேண்டும்.
# வேணியர் இடுக்குமானி

## அளக்கும் முறை

### பயன்பாடு

அருகில் தரப்பட்டுள்ள உதாரணம் மூலம் வேணியர் இடுக்குமானியைப் பயன்படுத்தும் முறையை அறிந்து கொள்ளலாம். இங்கு ஒரு உருக்குப் பொருளின் வெளிவிட்டம் புறத்தாடைகளால் அளக்கப்படுகின்றது. இக்கருவியில் பூச்சிய வழு இல்லை. பொருளை தாடைகளிடையே வைத்த பின்னர் திருகாணியைப் பயன்படுத்தி வேணியர் அளவிடை அசைய முடியாமல் நிறுத்தப்படும். இதன் இழிவெண்ணிக்கை இங்கு 1/20=0.05&nbsp;mm எனக் குறிப்பிடப்பட்டுள்ளது. இங்கு வேணியர் பூச்சியத்துக்கு முன்னால் உள்ள பிரதான அளவிடை 2.4&nbsp;cm உள்ளது. வேணியர் அளவிடையில் ஏதோவொரு பிரிவு பிரதான அளவிடையின் ஒரு கோட்டுடன் சரியாகப் பொருந்தும். இப்பிரிவின் எண்ணிக்கையை இழிவெண்ணிக்கையால் பெருக்குவதால் வேணியர் அளவிடை பெறப்படும். இங்கு 14ஆம் வேணியர் கோடு பொருந்துவதால் வேணியர் அளவிடை 14 x 0.05&nbsp;mm = 0.7&nbsp;mm. பிரதான அளவிடை மற்றும் வேணியர் அளவிடையைக் கூட்டி எம்மால் 24.7&nbsp;mm = 2.47cmஐ வெளிவிட்ட வாசிப்பாகப் பெறுகின்றோம்.
# சௌராட்டிர தீபகற்பம்

, அரப்பா மற்றும் மொகெஞ்சதாரோ நாகரீக சின்னங்கள் கண்டெடுக்கப்பட்ட இடம்]]
**சௌராட்டிர தீபகற்பம்** அல்லது **கத்தியவார் தீபகற்பம்**
குஜராத் மாநிலத்தின் தென்மேற்கு பகுதியில் அமைந்துள்ளது.
சௌராட்டிர தீபகற்பத்தின் எல்லைகளாக, வடக்கே கட்ச் மாவட்டமும், மேற்கே அரேபியன் கடலும், தெற்கிலும், தென்மேற்கிலும் காம்பே வளைகுடாவும், வடமேற்கே கட்ச் வளைகுடாவும் கிழக்கே குசராத்தின் இதர மாவட்டங்களும் அமைந்துள்ளது. இத்தீபகற்ப பகுதியை சௌராட்டிரம் அல்லது கத்தியவார் பகுதி என்றும்; இங்குள்ள மக்கள் சௌராட்டிர மொழி பேசியதால் சௌராஷ்ட்ரீகள் என்றும், தற்போது இங்கு கத்தியவாரி சமூகத்தினர் அதிகம் வாழ்வதால் கத்தியவாரிகள் என்றும் அழைக்கப்படுகின்றனர்.
# சௌராட்டிர தீபகற்பம்

## வரலாறு

அரப்பா மற்றும் மொகெஞ்சதாரோ நாகரீக சின்னங்கள், இத்தீபகற்பத்தில் உள்ள லோத்தல் மற்றும் சோமநாதபுரத்தில் உள்ள பிரபாச பட்டினம் என்ற இடத்தில் கண்டெடுக்கப்பட்டன. கி.மு., மூன்றாம் நூற்றாண்டில் சௌராட்டிர தீபகற்ப பகுதி மௌரியர்களின் ஆட்சியிலிருந்து சக வமிச அரசர்களின் கீழ் வந்தது. குப்தர்களின் காலத்திற்குப் பின் சௌராட்டிர தீபகற்ப பகுதிகள் வல்லபி வம்ச அரசர்களின் கீழ் வந்தது.  
இசுலாமிய அரசர்களின் தாக்குதல்களுக்கு இப்பகுதி பலமுறை உள்ளாயிற்று. கசினி முகமது 1024-இல் சோமநாதபுரம் (குசராத்து), துவாரகை போன்ற இடங்களின் மீது படையெடுத்தார். தில்லி சுல்தான் அலாவுதீன் கில்சியின் படைத்தலைவர்கள் துவாரகை கிருஷ்ணன் கோயிலையும், சோமநாதபுரம் சிவன் கோயிலையும் தகர்த்தனர். இந்தியாவை ஆண்ட பிரித்தானியர்கள் காலத்தில் இத்தீபகற்பத்தில் 226 சுதேச சமஸ்தானங்கள் இருந்தன. இந்தியா விடுதலை அடைந்த பின்பு அனைத்து சுதேச சமஸ்தானங்கள், சர்தார் வல்லபாய் படேலின் கடும் முயற்சியால் இந்தியாவுடன் இணைக்கப்பட்ட்து.
# சௌராட்டிர தீபகற்பம்

## மாவட்டங்கள்

மாநிலத்தின் புதிய வரைபடம்]]  
15 ஆகஸ்டு 2013 அன்று துவக்கப்பட்ட ஏழு புதிய மாவட்டங்களில் கிர்சோம்நாத் மாவட்டம், தேவபூமி துவாரகை மாவட்டம், மோர்பி மாவட்டம் மற்றும் போடாட் மாவட்டம் என நான்கு மாவட்டங்கள் சௌராட்டிர தீபகற்பகுதியில் துவக்கப்பட்டது.  
1. கிர்சோம்நாத் மாவட்டம்
1. தேவபூமி துவாரகை மாவட்டம்
1. ஜூனாகாத் மாவட்டம்
1. ராஜ்கோட் மாவட்டம்
1. பவநகர் மாவட்டம்
1. ஜாம்நகர் மாவட்டம்
1. அம்ரேலி மாவட்டம்
1. போர்பந்தர் மாவட்டம்
1. சுரேந்திரநகர் மாவட்டம்
1. போடாட் மாவட்டம்
1. மோர்பி மாவட்டம்
# சௌராட்டிர தீபகற்பம்

## கனிம வளங்கள்

எரிமலை குழம்பினால் ஆன மணல் கற்கள் 60,000 சதுர கிலோ மீட்டர் பரப்பளவில் பரந்து காணப்படுகிறது. கடற்கரை பகுதிகளில் களிமண், சுண்ணாம்பு கற்கள் பரந்து காணப்படுகிறது.
# சௌராட்டிர தீபகற்பம்

## நிலவியல்

சௌராட்டிர தீபகற்ப பகுதி கடல் மட்டத்திலிருந்து 600 அடி உயரத்தில் அமைந்துள்ளது. ஆனால் கிர்நார் மலைப் பகுதிகள் மட்டும் கடல் மட்டத்திலிந்ருது 3665 அடி உயரத்தில் உள்ளது. சௌராட்டிர தீபகற்பம் வெப்ப மண்டலத்தில் அமைந்துள்ளதால், முட்செடிகளும், மரங்களும் கொண்ட காடுகள் காணப்படுகிறது.
# சௌராட்டிர தீபகற்பம்

## வேளாண்மை

கோதுமை, தினை, நவதானியங்கள், நிலக்கடலை மற்றும் பருத்தி இங்கு விளையும் முதன்மை பயிர்கள்.
# சௌராட்டிர தீபகற்பம்

## பார்க்க வேண்டிய இடங்கள்

1. சோமநாதபுரம் சிவன் கோயில்
1. துவாரகாதீசர் கோயில்
1. கிர் தேசியப் பூங்கா
# மாயாபந்தர்

**மாயாபந்தர்** என்பது இந்திய ஒன்றியப் பகுதியான அந்தமான் நிகோபார் தீவில் உள்ள நகரம். இது வடக்கு அந்தமான் மாவட்டத்தின் தலைநகரம் ஆகும்.
இங்கு 23,912 பேர் வாழ்கின்றனர். இது போர்ட் பிளேர் சாலை வழியில் நகருடன் இணைக்கப்பட்டுள்ளது.
# மாயாபந்தர்

## பொருளாதாரம்

மாயாபந்தர் நகரம் சுற்றுலாத்தலமாக விளங்குகிறது. இங்குள்ள கடற்கரையும் படகு போக்குவரத்தும் சுற்றுலாப் பயணிகளின் கவனத்தை ஈர்க்கின்றன. போர்ட் பிளேரிலும் மாயாபந்தரிலும் இந்தியாவிலிருந்து வரும் பயணிகள் கப்பல்கள் நிற்கின்றன.
# ஹெர்குலியம்

**ஹெர்குலியம்** என்னும் நகரம் இத்தாலியின் தென் பகுதி கடற்கரையோரத்தில் அமைந்திருந்த நகரமாகும். இந்த நகரம் மவுண்ட் வசூவியஸ் என்ற எரிமலையின் நிழலில் அமைந்திருந்த பழைய ரோமப் பேரரசில் இணைந்திருந்த நகரமாகும். கி.பி 79ஆம் ஆண்டு ஆகஸ்ட் மாதம் மவுண்ட் வசூவியஸ் எரிமலை வெடித்துச் சிதறியது. இதில் அதன் அருகிலிருந்த பல இடங்கள் எரிமலைக் குழம்பால் மூடப்பட்டு அழிந்துவிட்டது. இதில் பொம்பெயி நகரம் மற்றும் **ஹெர்குலியம்** ஆகிய நகரங்கள் முக்கியமானவையாகும். தற்போது இந்த நகரம் அகழ்வாராய்வின் மூலம் வெளிக்கொண்டுவரப்பட்டுள்ளது.உலகில் அழிந்து போன நகரங்களில் ஹெர்குலியம் நகரமும் ஒன்றாகும்.  
மவுண்ட் வெசுவியஸ் வெடிப்பில் ஏற்பட்ட அழிவின்போது ஏராளமான மக்களும் விலங்கினங்களும் புகை மூட்டத்தில் மாட்டிக்கொண்டனர். 1738ஆம் ஆண்டுவாக்கில் இந்த நகரம் தோண்டி எடுக்கப்பட்டது. அப்போது அந்த இடத்தில் புதையுண்ட மக்கள் மற்றும் விலங்குகள் எலும்புக்கூடுகளாக மாறியிருந்தது கண்டுபிடிக்கப்பட்டுள்ளது. மேலும் அந்த எலும்புக்கூடுகள் கல்லாக மாறியிருந்தன. இந்த இடத்தை உலக பாரம்பரிய சின்னமாக அந்த அரசு பாதுகாத்து வருகிறது.
# ஹெர்குலியம்

## வரலாறு

**ஹெர்குலியம்** என்ற நகரானது கிரேக்க தொன்மவியல் கணக்கின்படி ஹெர்குலஸ் (இலத்தீன்) என்ற கிரேக்க வீரரின் நினைவாக உருவானதாக கருதப்படுகிறது. இந்த நகரம் நேபிள்ஸ் வளைகுடாவின் அருகில் கிரேக்கப்பகுதியில் அமைந்திருந்தது. 6ஆம் நூற்றாண்டு காலத்தில் இங்கு பல குழுக்களாகப் பழங்குடிமக்கள் வாழ்ந்து வந்திருக்கிறார்கள். பின்னர் 89ஆம் நூற்றாண்டுகளுக்குப் பின்னர் சமூக போர் (90-88 கி.மு.) காரணமாக இத்தாலியின் வசம் வந்துள்ளது.  
இந்த நகரம் கி.பி 79ஆம் நூற்றாண்டுவாக்கில் மவுண்ட் வசூவியஸ் எரிமலையின் வெடிப்பின் காரணமாக 20 மீட்டர்கள் வரை புதையுண்டது. அதன் பின்னர் 1700ஆம் ஆண்டு இளவரசர் டி எல்ஃபெப் (d'Elbeuf's) என்பவரால் அகழ்வாராய்ச்சி செய்ய உத்தரவிடப்பட்டது.
# ஹெர்குலியம்

## அமைவிடம்

இந்த நகரம் இத்தாலி நாட்டின் தென் பகுதியில் நேபிள்ஸ் வளைகுடாவிற்கு அருகில் கடற்கரையை ஒட்டி அமைந்திருந்தது. இப்பகுதி ஒருபுறம் ஏட்ரியாட்டிக் கடலையும், மறுபுறம் திர்ரேனியக் கடலையும் அரணாக கொண்டு அமைந்துள்ள இத்தாலி நாட்டில் உள்ளது.
# ஹெர்குலியம்

## கி.பி. 79ஆம் ஆண்டின் வெடிப்பு

போன்ற நகரங்களின் மேல் சாம்பல் பரவும் காட்சி. இது கடற்கரையோரம் காணப்படுகிறது]]
கி.பி.79ஆம் ஆண்டு 24ஆம் தேதி ஆகஸ்ட் மாதம் வரை மவுண்ட் வெசுவியஸ் எரிமலை 800 ஆண்டுகளாகத் தூங்கிக்கொண்டு இருந்ததால் அது எரிமலை என்று அறியப்படாதிருந்தது.
# ஹெர்குலியம்

## அகழ்வாய்வு

இந்த ஆராய்ச்சி புவியியல் கழகத்தின் நிதியுதவியின் மூலம் நடந்தது. 1981ஆம் ஆண்டு டாக்டர் கேசுபர் (Giuseppe) வழிகாட்டலின் மூலம் இத்தாலிய பொதுப்பணி ஊழியர்கள் அந்த இடத்தைத் தோண்டிப்பார்த்தார்கள். அப்போது அங்கு எலும்புக்கூடுகள் இருப்பதைக் கண்டுபிடித்தர்கள்.
# ஹெர்குலியம்

## ஆவணப்படங்கள்

- A 1987 National Geographic special *In the Shadow of Vesuvius* explored the sites of பொம்பெயி and Herculaneum, interviewed archaeologists, and examined the events leading up to the eruption of Vesuvius.
- A 2002 documentary "Herculaneum. An unlucky escape" - http://www.doclab.it/produzioni.php , based on a research of Pier Paolo Petrone, Giuseppe Mastrolorenzo and Mario Pagano. Co-production of DocLab Rome, Discovery Channel USA, France 3 – Taxi Brousse, Spiegel TV, Mediatred, 52'.
- A 2004 documentary "Pompeii and the 79 AD eruption". TBS Channel Tokyo Broadcasting System, 120’.
- An hour-long drama produced for the பிபிசி entitled *Pompeii: The Last Day* portrays several characters (with historically attested names, but fictional life-stories) living in Pompeii, Herculaneum and around the Bay of Naples, and their last hours, including a fuller and his wife, two கிளாடியேட்டர்s, and மூத்த பிளினி. It also portrays the facts of the eruption.
- Pompeii Live, [[Five (channel)|Channel 5], 28 June 2006, 8pm, live archaeological dig at Pompeii and Herculaneum]
- Marcellino de Baggis' 2007 documentary "Herculaneum: Diaries of Darkness and Light", Onionskin productions
- A 2007 documentary "Troja ist überall: Auferstehung am Vesuv", Spiegel TV, 43'29 – http://terra-x.zdf.de/ZDFde/inhalt/3/0,1872,7122307,00.html.
- Secrets of the Dead: Herculaneum Uncovered is a PBS show covering the archaeological discoveries at Herculaneum.
- Out of the Ashes: Recovering the Lost Library of Herculaneum is a KBYU-TV documentary that traces the history of the Herculaneum papyri from the time of the eruption, to their discovery in 1752, to modern developments that impact their study.
- The Other Pompeii: Life and Death in Herculaneum is a documentary presented by Andrew Wallace-Hadrill, director of Herculaneum Conservation Project.
- Pompeii: The Mystery of the People Frozen in Time is a 2013 BBC One drama documentary presented by Dr. Margaret Mountford.
# வலைவாசல்:கூடைப்பந்தாட்டம்/முகவுரை

**கூடைப்பந்தாட்டம் (Basketball)** சுமார் 200 நாடுகளில் ஆர்வத்துடன் விளையாடப்படுகிறது. இது மிக வேகமான, சில வினாடிகளுக்குள் ஆடுகளத்தின் ஒரு முனையிலிருந்து இன்னொரு முனைக்கு சென்று திரும்பக்கூடிய ஆட்டம். உடலின் அனைத்து உறுப்புக்களையும் பயன்படுத்தும் வண்ணம் இந்த விளையாட்டு வடிவமைக்கப்பட்டுள்ளது. உலகில் மிகவும் புகழ்பெற்றதும் பரவாலாக விளையாடப்படுவதுமான விளையாட்டுக்களில் இதுவும் ஒன்று ஆகும்.
# வலைவாசல்:கூடைப்பந்தாட்டம்/சிறப்புக் கட்டுரைகள்

இப்பகுதியிலுள்ளவை விக்கிப்பீடியாவின் கூடைப்பந்தாட்ட வலைவாசலின் ஒரு பிரிவான சிறப்பு கட்டுரை என்ற பகுதியில் காட்சிப்படுத்தப்பட்டவை.  
தாங்களும் கூடைப்பந்தாட்ட வலைவாசலில் காட்சிப்படுத்துவதற்கான சிறப்பு பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  
;வடிவமைப்பு  
<pre>  
<noinclude>  
</noinclude>
</pre>
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 1 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/1
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 2 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/2
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 3 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/3
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 4 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/4
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 5 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/5
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 6 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/6
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 7 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/7
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 8 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/8
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 9 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/9
# வலைவாசல்:கூடைப்பந்தாட்டம்/சிறப்புக் கட்டுரைகள்

## காப்பகம்

### 10 கட்டுரை

வலைவாசல்:கூடைப்பந்தாட்டம்/தேர்வுக் கட்டுரை/10
# உயர் பகு எண்

**உயர் பகு எண்** (*highly composite number-HCN*) என்பது தன்னைவிடச் சிறியதான எந்தவொரு நேர் முழுஎண்ணையும்விட அதிகமான வகுஎண்களைக் கொண்ட நேர் முழுஎண் ஆகும். இவ்வகையான எண்கள் முடிவிலா என்ணிக்கையில் உள்ளன என்ற உண்மை கணிதவியலாளர் இராமானுஜத்தால் (1915) கண்டறியப்பட்டது. அவற்றுக்கு உயர் பகுஎண்கள் என்ற இப் பெயரும் அவரால் அளிக்கப்பட்டதாகும். இவ்வெண்களுடன் தொடர்புடைய மற்றொரு வகையான எண், **அதி பகு எண்** (*largely composite number*) ஆகும். அதி பகுஎண் என்பது, தன்னைவிடச் சிறியதான எந்தவொரு நேர்முழுஎண்ணின் வகுஎண்களின் எண்ணிக்கைக்குக், குறைந்தபட்சம் சமமான எண்ணிக்கையில் வகுஎண்கள் கொண்ட நேர்முழு எண்.
# உயர் பகு எண்

## எடுத்துக்காட்டுகள்

:2 இன் வகு எண்கள் கணம்: <math>=\{1, 2\} </math>
:3 இன் வகு எண்கள் கணம்: <math> = \{1, 3\}</math>
:4 இன் வகு எண்கள் கணம்: <math> = \{1, 2, 4\}</math>
:5 இன் வகு எண்கள் கணம்: <math> = \{1, 5\}</math>
:6 இன் வகு எண்கள் கணம்: <math> = \{1, 2, 3, 6\}</math>
:7 இன் வகு எண்கள் கணம்: <math> = \{1, 7\}</math>
:8 இன் வகு எண்கள் கணம்: <math> = \{1, 2, 4, 8\}</math>
:9 இன் வகு எண்கள் கணம்: <math> = \{1, 3, 9\}</math>
:10 இன் வகு எண்கள்: <math> =\{1, 2, 5, 10\} </math>
:11 இன் வகு எண்கள்: <math> =\{1, 11\} </math>
:12 இன் வகு எண்கள்: <math> =\{1, 2, 3, 4, 6, 12\} </math>......  
மேலே தரப்பட்டுள்ள எண்களில்:
- 2, 3, 4, 6, 12 ஆகியவை உயர் பகுஎண்கள்.
- 5 உயர் பகுஎண் அல்ல, ஏனென்றால் 5 இன் வகுஎண்களின் எண்ணிக்கை 2, ஆனால் 5ஐ விடச் சிறிய எண்ணான 4 இன் வகுஎண்களின் எண்ணிக்கை 3ஆக உள்ளது.
- 7 உயர் பகுஎண் அல்ல, ஏனென்றால் 7 இன் வகுஎண்களின் எண்ணிக்கை 2, ஆனால் 7ஐ விடச் சிறிய எண்ணான 4 இன் வகுஎண்களின் எண்ணிக்கை 3ஆகவும் உள்ளது மற்றும் 6இன் வகுஎண்களின் எண்ணிக்கை 4ஆகவும் உள்ளது.
- இதேபோல் 8, 9, 10, 11 ஆகியவையும் உயர் பகுஎண்கள் அல்ல.
# உயர் பகு எண்

## பட்டியல்

முதல் 26 உயர் பகுஎண்கள் வலப்புறம் பட்டியலிடப்பட்டுள்ளன:
| வரிசை | <math>n</math> | பகாஎண் காரணியாக்கம் | வகுஎண்களின் எண்ணிக்கை |  |
| --- | --- | --- | --- | --- |
| 1 | 1 | 1 |  |  |
| 2 | 2 | <math>2</math> | 2 |  |
| 3 | 4 | <math>2^2</math> | 3 |  |
| 4 | 6 | <math>2\cdot 3</math> | 4 |  |
| 5 | 12 | <math>2^2\cdot 3</math> | 6 |  |
| 6 | 24 | <math>2^3\cdot 3</math> | 8 |  |
| 7 | 36 | <math>2^2\cdot 3^2</math> | 9 |  |
| 8 | 48 | <math>2^4\cdot 3</math> | 10 |  |
| 9 | 60 | <math>2^2\cdot 3\cdot 5</math> | 12 |  |
| 10 | 120 | <math>2^3\cdot 3\cdot 5</math> | 16 |  |
| 11 | 180 | <math>2^2\cdot 3^2\cdot 5</math> | 18 |  |
| 12 | 240 | <math>2^4\cdot 3\cdot 5</math> | 20 |  |
| 13 | 360 | <math>2^3\cdot 3^2\cdot 5</math> | 24 |  |
| 14 | 720 | <math>2^4\cdot 3^2\cdot 5</math> | 30 |  |
| 15 | 840 | <math>2^3\cdot 3\cdot 5\cdot 7</math> | 32 |  |
| 16 | 1,260 | <math>2^2\cdot 3^2\cdot 5\cdot 7</math> | 36 |  |
| 17 | 1,680 | <math>2^4\cdot 3\cdot 5\cdot 7</math> | 40 |  |
| 18 | 2520 | <math>2^3\cdot 3^2\cdot 5\cdot 7</math> | 48 |  |
| 19 | 5,040 | <math>2^4\cdot 3^2\cdot 5\cdot 7</math> | 60 |  |
| 20 | 7,560 | <math>2^3\cdot 3^3\cdot 5\cdot 7</math> | 64 |  |
| 21 | 10,080 | <math>2^5\cdot 3^2\cdot 5\cdot 7</math> | 72 |  |
| 22 | 15,120 | <math>2^4\cdot 3^3\cdot 5\cdot 7</math> | 80 |  |
| 23 | 20,160 | <math>2^6\cdot 3^2\cdot 5\cdot 7</math> | 84 |  |
| 24 | 25,200 | <math>2^4\cdot 3^2\cdot 5^2\cdot 7</math> | 90 |  |
| 25 | 27,720 | <math>2^3\cdot 3^2\cdot 5\cdot 7\cdot 11</math> | 96 |  |
| 26 | 45,360 | <math>2^4\cdot 3^4\cdot 5\cdot 7</math> | 100 | } |  
உயர் பகுஎண்களின் தொடர்முறையானது , *n* வகுஎண்களை மட்டும் கொண்ட, மிகச்சிறிய *k* எண்களின் தொடர்முறையின் உட்கணமாக அமைகிறது.
# உயர் பகு எண்

## உயர் பகுஎண்ணுக்கான கட்டுப்பாடுகள்

எடுத்துக்கொள்ளப்பட்ட எண் *n* இன் பகாக் காரணியாக்கம் கீழே தரப்படுகிறது:
:<math>n = p_1^{c_1} \times p_2^{c_2} \times \cdots \times p_k^{c_k}\qquad (1)</math>  
இதில், <math>p_1 < p_2 < \cdots < p_k</math> பகாஎண்கள் மற்றும் அவற்றின் அடுக்குகள் <math>c_i</math> நேர் முழுஎண்கள்.  
*n* இன் வகுஎண்களின் எண்ணிக்கை:
:<math>(c_1 + 1) \times (c_2 + 1) \times \cdots \times (c_k + 1).\qquad (2)</math>  
இந் நிலையில் *n* ஒரு உயர்பகு எண் எனில் பின்வரும் கூற்றுகள் உண்மையாகும்:
- *n* இன் பகாக் காரணியாக்கத்திலுள்ள பகாக் காரணிகள் <math>p_1, p_2, \cdots p_k</math> *p*<sub>*i*</sub> அனைத்தும் முதல் *k* பகா எண்களாக (2, 3, 5, ...) இருக்கவேண்டும்.
- இப் பகாக் காரணிகளின் அடுக்குகள் கூடாத் தொடர்முறையாக அமைந்திருக்க வேண்டும். அதாவது:
:<math>c_1 \geq c_2 \geq \cdots \geq c_k</math>
- *n*&nbsp;=&nbsp;4 and *n*&nbsp;=&nbsp;36 ஆகிய இரு மதிப்புகளைத் தவிர பிறவற்றில், கடைசி அடுக்கு *c*<sub>*k*</sub> &nbsp;1 ஆக இருத்தல் அவசியம்.
# உயர் பகு எண்

## பிற எண்களுடன் தொடர்பு

- ஒரு உயர் பகுஎண்ணின் பகாக் காரணியாக்கத்தில் முதல் *k* பகாஎண்கள் அனைத்தும் காணப்படும் என்பதால் ஒவ்வொரு உயர் பகுஎண்ணும் கண்டிப்பாக நடைமுறை எண்ணாக (practical number) இருக்கும். (ஒரு நேர் முழுஎண்ணின் வகுஎண்களின் கூடுதலாக அதனைவிடச் சிறிய அனைத்து நேர் முழுஎண்களை எழுதமுடியுமானால், அந்த எண் நடைமுறை எண் எனப்படும்)  
- 6ஐ விடப் பெரிய உயர் பகுஎண்கள், மிகைமை எண்களாகவும் இருக்கும். (ஒரு நேர் முழுஎண்ணின் தகு வகுஎண்களின் கூடுதல் அந்த எண்ணைவிடப் பெரிய எண்ணாக இருந்தால் அது மிகைமை எண் எனப்படும்.)
- பத்தடிமானத்தில் அனைத்து உயர் பகுஎண்களும் ஹர்ஷத் எண்கள் (Harshad number) என்னும் கூற்று உண்மையல்ல. ஹர்ஷத் எண்ணாக இல்லாத முதல் உயர் பகுஎண் 245,044,800 ஆகும். இதன் இலக்கங்களின் கூடுதல் 27, ஆனால் 245,044,800க்கு 27 வகுஎண் அல்ல. (ஹர்ஷத் எண் என்பது அதன் இலக்கங்களின் கூடுதலால் வகுபடும் நேர் முழுஎண்)
# உயர் பகு எண்

## உயர் பகுஎண்களின் எண்ணிக்கை

உயர் பகுஎண் *n* இன் பகாக் காரணியாக்கம்:
:<math>n = p_1^{c_1} \times p_2^{c_2} \times \cdots \times p_k^{c_k}\qquad (1)</math> (இதில், <math>p_1 < p_2 < \cdots < p_k</math> பகாஎண்கள் மற்றும் அவற்றின் அடுக்குகள் <math>c_i</math> நேர் முழுஎண்கள்.)  
*n* இன் வகுஎண்களின் எண்ணிக்கையைத் தரும் வாய்ப்பாடு:
:<math>(c_1 + 1) \times (c_2 + 1) \times \cdots \times (c_k + 1)</math>  
*x* ஐ விடச் சிறிய அல்லது சமமான உயர் பகுஎண்களின் எண்ணிக்கை *Q*(*x*) எனில், பின்வரும் அசமன்பாட்டினை நிறைவு செய்யும் வகையில் 1ஐ விடப் பெரிய இரு மாறிலிகள் *a* , *b* உள்ளன:
:<math>\ln(x)^a \le Q(x) \le \ln(x)^b \, .</math>  
அசன்பாட்டின் முதற்பகுதி 1944 இல் ஹங்கேரிய கணிதவியலாளர் பால் எர்டுவாலும் (Paul Erdős), இரண்டாம்பகுதி 1988இல் ஜீன்-லூயிஸ் நிக்கோலசாலும் நிறுவப்பட்டது.  
இந்த அசமன்பாட்டிலிருந்து பின்வரும் முடிவுகளைப் பெறலாம்:
:<math>1.13862 < \liminf \frac{\log Q(x)}{\log\log x} \le 1.44 \ </math>
:<math>\limsup \frac{\log Q(x)}{\log\log x} \le 1.71 \ .</math>
# உயர் பகு எண்

## உயர் பகுஎண்களின் எண்ணிக்கை

### எடுத்துக்காட்டுகள்

**<big>**உயர் பகுஎண்: 10,080**</big>
10,080&nbsp;=&nbsp;(2&nbsp;×&nbsp;2&nbsp;×&nbsp;2&nbsp;×&nbsp;2&nbsp;×&nbsp;2) &nbsp;×&nbsp; (3&nbsp;×&nbsp;3)&nbsp;×&nbsp; 5 &nbsp;×&nbsp; 7
மேலே தரப்பட்ட வாய்ப்பாட்டின்படி 10,080 இன் வகுஎண்களின் எண்ணிக்கை = (5+1) x (2+1) x (1+1) x (1+1 = 72)**  
| **1**
×
'''10,080 | **2**
×
''' 5,040 | 3
×
3,360 | **4**
×
''' 2,520 | 5
×
2,016 | **6**
×
''' 1,680 |
| --- | --- | --- | --- | --- | --- |
| 7
×
1,440 | 8
×
''' 1,260 | 9
×
1,120 | 10
×
1,008 | **12**
×
''' 840 | 14
×
''' 720 |
| 15
×
672 | 16
×
630 | 18
×
560 | 20
×
504 | 21
×
480 | **24**
×
420 |
| 28
×
''' 360 | 30
×
336 | 32
×
315 | 35
×
288 | **36**
×
280 | 40
×
252 |
| 42
×
''' 240 | 45
×
224 | **48**
×
210 | 56
×
''' 180 | **60**
×
168 | 63
×
160 |
| 70
×
144 | 72
×
140 | 80
×
126 | 84
×
''' 120 | 90
×
112 | 96
×
105 |
| ***குறிப்பு:&nbsp;*** தடித்த வடிவில் தரப்பட்டுள்ள எண்கள் உயர் பகு எண்களாக உள்ளன.''. | } |  |  |  |  |
# உயர் பகு எண்

## அதி பகு எண்கள்

அதி பகுஎண் என்பது, தன்னைவிடச் சிறியதான எந்தவொரு நேர்முழுஎண்ணின் வகுஎண்களின் எண்ணிக்கைக்குக், குறைந்தபட்சம் சமமான எண்ணிக்கையில் வகுஎண்கள் கொண்ட நேர்முழு எண் ஆகும்.  
*n* ஒரு அதி பகுஎண் எனில்:  
அனைத்து *m* ≤ *n*க்கும் *d*(*n*) ≥ *d*(*m*) என அமையும்.  
அதி பகு எண்களின் எண்ணும் சார்பு *Q*<sub>*L*</sub>(*x*), பின்வரும் அசமன்பாட்டினை நிறைவு செய்யும்:  
:<math>(\log x)^c \le \log Q_L(x) \le (\log x)^d \ </math>
இதில் *c*,*d* நேர்மதிப்புகள் கொண்டவை; மேலும் <math>0.2 \le c \le d \le 0.5</math>.
# வார்ப்புரு:NBA Finals summary

**<table>
<tr><th>Team</th><th>Coach</th><th>Wins</th></tr>
<tr>
<td>}}</td>
<td>}}</td>
<td>}}</td>
</tr>
<tr>
<td>}}</td>
<td>}}</td>
<td>}}</td>
</tr></table>**  
| **Dates:** | }
}</td></tr> |
| --- | --- |
| **Eastern Finals:** | } |
| **Western Finals:** | } |
| }<noinclude> |  |  
</noinclude>
# வார்ப்புரு:NBA roster header

| **Players** | **Coaches** |
| --- | --- |
| ! Pos. !! No. !! Name !! Height !! Weight !! DOB (YYYY–MM–DD) !! From |  |
|}  
</noinclude>
# கட்டுமான விபரக்கூற்று நிறுவனம்

**கட்டுமான விபரக்கூற்று நிறுவனம்** (Construction Specification Institute) என்பது, கட்டுமான விபரக்கூற்றுகளின் தரத்தை மேம்படுத்தும் நோக்கத்துடன் உருவாக்கப்பட்ட ஒரு நிறுவனம். இது இப்போது கட்டிடத் தகவல் மேலாண்மையையும், கட்டிட வசதிகளை மேம்படுத்துவதற்காகத் திட்டக் குழுக்களுக்கான கல்வியையும் முன்னேற்றுவதை நோக்கமாகக்கொண்டு இயங்கி வருகிறது. இந்நிறுவனம்,விபரக்கூற்றாளர், கட்டிடக்கலைஞர், பொறியாளர், ஒப்பந்தக்காரர், கட்டிடப்பொருள் உற்பத்தியாளர், கட்டிட உரிமையாளர் போன்றோரை உள்ளடக்கிய பல ஆயிரக்கணக்கான தன்னார்வலர்களோடு கூடியது.